Crna Gora

Adresa: Rimski trg 46,

81000 Podgorica, Crna Gora

tel: +382 20 234 105

fax: +382 20 234 306

www.mpsv.gov.me

Ministarstvo poljoprivrede,

šumarstva i vodoprivrede

Na osnovu člana 11 Zakona o slobodnom pristupu informacijama („Službeni list CG“, br. 44/12 i 30/17), Ministarstvo poljoprivrede, šumarstva i vodoprivrede je sačinilo i ažuriralo:

**VODIČ**

**ZA PRISTUP INFORMACIJAMA U POSJEDU**

**MINISTARSTVA POLJOPRIVREDE, ŠUMARSTVA i VODOPRIVREDE**

**I OSNOVNI PODACI O MINISTARSTVU POLJOPRIVREDE, ŠUMARSTVA I VODOPRIVREDE:**

Sjedište Ministarstva poljoprivrede, šumarstva i vodoprivrede, nalazi se u Podgorici, na adresi Rimski trg 46, tel. 020/234-105, fax. 020/ 234-306, internet stranica: [www.mpsv.gov.me](http://www.mpsv.gov.me).

**II VRSTE INFORMACIJA U POSJEDU MINISTARSTVA POLJOPRIVREDE, ŠUMARSTVA I VODOPRIVREDE:**

1. Javni registri i javne evidencije:

* djelovodnik;
* upisnik prvostepenog upravnog postupka;
* upisnik drugostepenog upravnog postupka;
* knjiga putnih naloga;
* evidencija izdatih dozvola za obavljanje privrednog ribolova na moru;
* evidencija dozvola za obavljanje akvakulture (slatkovodne i morske);
* evidencija staračkih naknada (u elektronskom obliku);
* registar jakih alkoholnih pića (u elektronskom obliku);
* vinogradarski registar (u elektronskom obliku);
* registar subjekata u oganskoj proizvodnji (u elektronskom obliku);
* registar poljoprivrednih gazdinstava (u elektronskom obliku);
* registar osiguranika poljoprivrednika (u elektronskom obliku);
* Lista odobrenih korisnika IPARD Like (u elektronskom obliku;
* Lista plaćenih korisnika IPARD Like (u elektronskom obliku);
* Katastar lovišta u Crnoj Gori (u elektronskom obliku).

2. Normativna akta:

* zakoni;
* podzakonska akta (uredbe, odluke, pravilnici, naredbe i uputstva);
* sporazumi i međunarodni ugovori;
* pravilnik o unutrašnjoj organizaciji i sistematizaciji radnih mjesta;

3. Analize, informacije, izvještaji, elaborati i dr.

* analize i informacije:
* godišnja analiza o poljoprivrednoj proizvodnji ( u elektronskom obliku);
* godišnji izvještaj o spoljno-trgovinskoj razmjeni poljoprivrednih proizvoda (u elektronskom obliku);
* Izvještaj o radu ministarstva i organa nad kojima ministarstvo vrši nadzor;
* materijali usvojeni na sjednicama Vlade CG čiji je obrađivač ili predlagač ovo ministarstvo;
* Elaborat o ustanovljavanju i kategorizaciji lovišta.

4. Programi i projekti:

* konkursi za programe i projekte ;
* prijave na konkurse sa aplikacionom dokumentacijiom;
* pojedinačni zahtjevi za sufinansiranje programa i projekata;
* ugovori o sufinansiranju odabranih programa i projekata;
* izvještaji korisnika sredstava o realizaciji sufinansiranih projekata;
* plan upotrebe sredstava za podsticanje razvoja poljoprivrede;
* dokumenta o donacijama u oblasti poljoprivrede, šumarstva i vodoprivrede;
* Strategija upravljanja vodama Crne Gore;
* Program podsticaja projekata u vodoprivredi;
* Opšti plan zaštite od štetnog dejstva voda;
* Operativni plan zaštite od štetnog dejstva voda – godišnji
* Nacionalna šumarska politika;
* Strategija razvoja šuma (u fazi izrade);
* Plan razvoja šuma (u fazi izrade);
* Programi gazdovanja šumama za gazdinsku jedinicu (donosi se na period od 10 godina);
* Godišnji program gazdovanja šumama;
* Izvođački projekti (donosi se na period od jedne godine za jedno odeljenje, odnosno odsjek);
* Program razvoja lovstva;
* Lovna osnova (donosi se za svako lovište na period od 10 godina);
* Godišnji lovni plan (donosi se na period od jedne lovne godine, za svako lovište pojedinačno);
* Strategija razvoja poljoprivrede i ruralnih područja;
* Program razvoja poljoprivrede i ruralnih područja Crne Gore u okviru IPARD II;
* Strategija ribarstva;

5. Pojedinačni akti:

* rješenja u prvostepenom i drugostepenom upravnom postupku;
* rješenja po pravu nadzora;
* rješenja o obrazovanju komisija, odnosno drugih radnih tijela;
* zapisnici, odnosno službene zabilješke o radu komisija i drugih radnih tijela;
* mišljenja na zakone i druge propise iz nadležnosti drugih organa;
* platforma za pregovore o međunarodnoj saradnji;
* raspolaganje imovinom u oblasti šumarstva, vodoprivrede, lovstva i ribarstva-predlog, odluka, oglas i ugovor;
* razni dopisi;
* mišljenja na projekte, elaborate, planove, nacrte zakona drugih organa;
* Odgovori na poslanička i odbornička pitanja;
* Saglasnost za organizovanje lova strancima (Rješenje o organizovanju inostranog lovnog turizma;
* Saglasnost na posebnu osnovu gazdovanja šumama;
* Saglasnost na lovnu osnovu;
* Odobrenje za odstrijel divljači u slučaju da nastupi neposredna opasnost po život ljudi ili imovinu;
* Saglasnost na Godišnji plan gazdovanja lovištem;
* Saglasnost za postavljanje privremenih objekata u šumi;
* Dozvola za izvoz nezaštićenih samoniklih biljnih vrsta (pečurke, ljekovito bilje, šumski plodovi);

6. Finansije:

* budžet ministarstva ;
* završni račun budžeta ministarstva;
* kvartalni finansijski izvještaj;
* dokumenta o javnim nabavkama;
* finansijske evidencije i pojedinačna finansijska dokumenta;
* dokumentacija o svim plaćanjima ministarstva (rješenje, zahtjev za plaćanje, račun,

faktura);

7. Podaci o zaposlenima:

* radne knjižice;
* uvjerenja o stručnoj spremi i stručnoj osposobljenosti;
* rješenja o zasnivanju radnog odnosa;
* rješenja o rasporedu;
* rješenja o zaradama;
* rješenja o naknadama zarada i drugim primanjima;
* rješenja o godišnjem odmoru;
* rješenja o disciplinskoj i materijalnoj odgovornosti;

**III POSTUPAK ZA PRISTUP INFORMACIJAMA I PONOVNU UPOTREBU INFORMACIJA:**

1. Pokretanje postupka

Postupak se pokreće pisanim zahtjevom, za koji se ne plaća administrativna taksa.

Zahtjev za pristup informacijama treba da sadrži:

* naziv informacije ili podatke na osnovu kojih se informacija može indetifikovati;
* način na koji se želi ostvariti pristup informaciji;
* podatke o podnosiocu zahtjeva ( ime i prezime, prebivalište ili boravište fizičkog lica, naziv pravnog lica i sjedište), odnosno njegovog zastupnika, predstavnika ili punomoćnika.

Pored navedenog, zahtjev za ponovnu upotrebu informacija treba da sadrži i:

* informacije koje podnosilac želi da koristi za ponovnu upotrebu;
* format i način na koji želi primiti informacije;
* namjenu korišćenja informacija (komercijalne ili nekomercijalne namjene).

2. Način podnošenja zahtjeva:

* neposredno na arhivi Ministarstva (kancelarija broj 6 );
* putem pošte na adresu: Ministarstvo poljoprivrede, šumarstva i vodoprivrede, Rimski trg 46, 81000 Podgorica;
* putem e-mail-a: kabinet@mpsv.gov.me;
* na fax br. 020/234-306.

3. Način ostvarivanja prava na pristup informacijama:

* neposrednim uvidom u original ili kopiju informacije u prostorijama Minsitarstva;
* prepisivanjem informacije od strane podnosioca zahtjeva u prostorijama Ministarstva;
* dostavljanjem kopije informacije podnosiocu zahtjeva, neposredno, putem pošte ili elektronskim putem.

4. Pristup javno objavljenoj informaciji:

Ministarstvo nije dužno da omogući pristup informaciji koju posjeduje ako je ona javno objavljena u Crnoj Gori ili dostupna na interenet stranici Ministarstva ili drugog organa vlasti. U tom slučaju, ministarstvo je dužno da u roku od pet dana od dana podnošenja zahtjeva, u pisanoj formi obavijesti podnosioca o tome gdje je i kada tražena informacija javno objavljena.

5. Rješavanje po zahtjevu i pravna zaštita:

* Po zahtjevu za pristup informaciji, odnosno ponovnu upotrebu informacija rješava se u roku od 15 dana od dana podnošenja urednog zahtjeva, osim u slučaju zaštite života i slobode lica kada se po zahtjevu rješava u roku od 48 sati;
* Pristup informacijama se ostvaruje u roku od tri dana od dana dostavljanja rješenja podnosiocu, kojim je pristup dozvoljen, odnosno u roku od pet dana od dana kada je podnosilac dostavio dokaz o uplati troškova postupka, ukoliko su isti odredjeni rješenjem.
* Protiv akta Ministarstva po zahtjevu za pristup informaciji, može se izjaviti žalba Agenciji za zaštitu ličnih podataka i slobodan pristup informacijama;
* Izuzetno, protiv rješenja Ministarstva kojim je odbijen zahtjev za pristup informaciji, a koji sadrži podatke koji su označeni stepenom tajnosti ne može se izjaviti žalba, već se može tužbom pokrenuti upravni spor.

5. Troškovi postupka:

* troškove postupka snosi lice koje traži pristup informaciji;
* troškovi postupka odnose se samo na stvarne troškove u pogledu, fotokopiranja, skeniranja i dostavljanja tražene informacije u skladu sa Uredbom o naknadi troškova u postupku za pristup informacijama ( „Sl. List CG“, br. 66/16) ;
* troškovi postupka se plaćaju prije izvršenja rješenja;
* invalidna lica i lica u stanju socijalne pomoći ne plaćaju troškove postupka, već oni padaju na teret ministarstva;
* troškovi postupka plaćaju se u korist Budžeta Crne Gore na žiro račun br. 907-0000000083001-19.

6. Dodatni troškovi:

-Podnosioci zahtjeva, osim invalidna lica i lica u stanju socijalne potrebe, snose troškove postupka za ponovnu upotrebu informacija koje se odnose na troškove izrade, kopiranja i distribucije tih informacija u skladu sa propisom organa države uprave nadležnog za pristup informacijama.

7. –Podnosioc zahtjeva, Nevladina organizacija je shodno Zakonu o poreskoj administraciji oslobođena od plaćanja takse na žalbu, izjavljene na rješenje organa kojim se zahtjev djelimično usvaja ili odbija u cjelosti.

IV Lice određeno za postupanje ( vođenje postupka i priprema rješenja) po zahtjevima za slobodan pristup informacijama:

- Mirjana Racković, načelnica u Ministarstvu poljoprivrede, šumarstva i vodoprivrede;

- Nikola Labović, samostalni savjetnik, lice koje zamjenjuje lice u slučaju njegovog odsustva;

V Odgovorno lice za donošene rješenja po zahtjevima: mr Aleksandar Stijović, ministar

V Ovlašćena lica u nadležnim direktoratima, direkcijama, odjeljenjima i službama u čijem posjedu se nalaze informacije:

* Mirsad Spahić, načelnik Odjeljenja za ekonomske analize i tržište;
* Andrijana Rakočević, načelnica Direkcije u Direktoratu za poljoprivredu;
* Amra Terzić, načelnica Direkcije u Direktoratu za poljoprivredu;
* Marija Krstić, samostalna savjetnica u Direktoratu za poljoprivredu;
* Merisa Čekić, samostalna savjetnica u Direktoratu za poljoprivredu;
* Ranko Kankaraš, načelnik Direkcije u Direktoratu za šumarstvo, lovstvo

i drvnu industriju;

* Miloš Janković, načelnik Direkcije u Direktoratu za šumarstvo, lovstvo

i drvnu industriju;

* Zoran Irić, načelnik Direkcije u Direktoratu za ruralni razvoj;
* Miloš Kusovac, načelnik Direkcije u Direktoratu za ruralni razvoj;
* Zorica Đuranović, načelnica Direkcije u Direktoratu za vodoprivredu;
* Dragana Đukić, načelnica Direkcije u Direktoratu za vodoprivredu;
* Vesna Stojković, šef Odsjeka u Direktoratu za plaćanje;
* Džemil Kalač, načelnik Direkcije u Direktoratu za plaćanje;
* Ana Pavićević, načelnica u Odjeljenju za unutrašnju reviziju;
* Nada Kosić, načelnica Direkcije u Direktoratu za ribarstvo;
* Milena Krasić, načelnica Direkcije u Direktoratu za ribarstvo;
* Rahela Nišavić, samostalna savjetnica u Odjeljenju za međunarodnu saradnju i IPA projekte;
* Vidosava Milačić, načelnica u Službi za finansije, računovodstvo i javne nabavke;
* Maja Vukašević, samostalna savjetnica u Službi za finansije, računovodstvo i javne nabavke;
* Dragana Pajović, samostalna savjetnica u Službi za finansije, računovodstvo i javne nabavke;
* Dubravka Radulović, samostalna savjetnica u Direktoratu za poljoprivredu;
* Nataša Božović, samostalna savjetnica u Direktoratu za poljoprivredu;

**V PRESTANAK VAŽENJA**

Danom objavljivanja ovog Vodiča, prestaje da važi Vodič za pristup informacijama u posjedu Ministarstva poljoprivrede i ruralnog razvoja.

**VI OBJAVLJIVANJE VODIČA**

Ovaj Vodič biće objavljen na internet stranici Ministarstva.

Broj: 18-037/21-5569/1

U Podgorici, 31.07. 2021. godine

**M i n i s t a r,**

**mr Aleksandar Stijović, s.r**